Holtåa

Holtåa er en elv med utspring i Holtsjøen og Fløyta øst for Minnesund i Eidsvoll kommune. Elva renner sørover ned til Holt, hvor den dreier vestover ned Lynesdalen og ut i Lynesdalsevja i Vorma. Elva er om lag fem meter bred. Det er et variert substrat i elva, og kantvegetasjonen er intakt. Dette gjør elva egnet som gyteelv for mjøsørret og harr, men ved undersøkelse i 2005 ble det bare påvist stasjonær bekkørret.

Ved Holtdammen ligger et sagbruk, og lenger ned har det også vært både mølle og teglverk.

Brua over elva ved Holt ble sprengt den 11. april 1940, noe som forsinket tyskerne i tre dager.

Se også 
 Liste over elver i Akershus

Referanser 

Elver i Eidsvoll
Vorma-Lågenvassdraget